CELEX: E2005P0005
Language: sk
Date: 2006-03-23 00:00:00
Title: Žaloby podané  21. decembra 2005  Dozorným orgánom EZVO proti Lichtenštajnskému kniežatstvu (Spojené prípady E-5/05, E-6/05, E-7/05, E-8/05, E-9/05)

23.3.2006   
            
            
               SK
            
            
               Úradný vestník Európskej únie
            
            
               C 71/13
            
         Žaloby podané 21. decembra 2005 Dozorným orgánom EZVO proti Lichtenštajnskému kniežatstvu
   (Spojené prípady E-5/05, E-6/05, E-7/05, E-8/05, E-9/05)
   (2006/C 71/08)
   Dňa 21. decembra 2005 Dozorný orgán EZVO, zastúpený predstaviteľmi Tor Arne Solberg-Johansen a Elisabethann Wright, splnomocnenými zástupcami Dozorného orgánu EZVO, 35, Rue Belliard, B-1040 Brusel, podal na Súdny dvor EZVO päť žalôb proti Lichtenštajnskému kniežatstvu.
   Navrhovateľ požaduje, aby Súdny dvor:
   
               1.
            
            
               v prípade E-5/05: vyhlásil, že tým, že Lichtenštajnské kniežatstvo v určenej časovej lehote neprijalo, ani neoznámilo dozornému orgánu, opatrenia potrebné na prijatie aktu uvedeného v bode 5 písm. cm) prílohy XI k Dohode o Európskom hospodárskom priestore (smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby)), ako sa upravuje podľa Dohody o EHP protokolom 1 k tejto dohode a sektorovými úpravami v prílohe XI k tejto dohode, nesplnilo si svoje záväzky podľa uvedeného aktu a článku 7 Dohody o EHP;
            
         
               2.
            
            
               v prípade E-6/05: vyhlásil, že tým, že Lichtenštajnské kniežatstvo v určenej časovej lehote nedodržalo ustanovenia, ani neoznámilo dozornému orgánu informácie, ktoré by potvrdili dodržanie ustanovení, aktu uvedeného v bode 13 písm. a) prílohy XIV a bode 5 písm. cg) prílohy XI k Dohode o Európskom hospodárskom priestore (smernica Komisie 2002/77/ES zo 16. septembra 2002 o hospodárskej súťaži na trhoch elektronických komunikačných sietí a služieb), ako sa upravuje podľa Dohody o EHP protokolom 1 k tejto dohode a sektorovou úpravou v prílohe XIV a prílohe XI k tejto dohode, nesplnilo si svoje záväzky podľa uvedeného aktu a článku 7 Dohody o EHP;
            
         
               3.
            
            
               v prípade E-7/05: vyhlásil, že tým, že Lichtenštajnské kniežatstvo v určenej časovej lehote neprijalo, ani neoznámilo dozornému orgánu, opatrenia potrebné na prijatie aktu uvedeného v bode 5 písm. cj) prílohy XI k Dohode o Európskom hospodárskom priestore (smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica)), ako sa upravuje podľa Dohody o EHP protokolom 1 k tejto dohode a sektorovou úpravou v prílohe XI k tejto dohode, nesplnilo si svoje záväzky podľa uvedeného aktu a článku 7 Dohody o EHP;
            
         
               4.
            
            
               v prípade E-8/05: vyhlásil, že tým, že Lichtenštajnské kniežatstvo v určenej časovej lehote neprijalo, ani neoznámilo dozornému orgánu, opatrenia potrebné na prijatie aktu uvedeného v bode 5 písm. cl) prílohy XI k Dohode o Európskom hospodárskom priestore (smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby), ako sa upravuje podľa Dohody o EHP protokolom 1 k tejto dohode a sektorovými úpravami v prílohe XI k tejto dohode, nesplnilo si svoje záväzky podľa uvedeného aktu a článku 7 Dohody o EHP;
            
         
               5.
            
            
               v prípade E-9/05: vyhlásil, že tým, že Lichtenštajnské kniežatstvo v určenej časovej lehote neprijalo, ani neoznámilo dozornému orgánu, opatrenia potrebné na prijatie aktu uvedeného v bode 5 písm. ck) prílohy XI k Dohode o Európskom hospodárskom priestore (smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení)), ako sa upravuje podľa Dohody o EHP protokolom 1 k tejto dohode, nesplnilo si svoje záväzky podľa uvedeného aktu a článku 7 Dohody o EHP;
               a aby
            
         
               6.
            
            
               nariadil Lichtenštajnskému kniežactvu zaplatiť súdne trovy.
            
         Právna a skutková podstata veci a právne odôvodnenie:
   
               —
            
            
               Prípad sa týka nezavedenia telekomunikačných smerníc.
            
         
               —
            
            
               Lichtenštajnsko nepopiera, že v časovej lehote neprijalo opatrenia potrebné na zavedenie týchto smerníc.